GENESIS 1, 2 



Kreashon 

1^ Na Kuminsamentu Dios a krea shelu i 
tera. ^Tera tabata bashi i sin forma, e 
tabata kubri ku un laman profundo den un 
skuridat kompleto. Spiritu di Dios^ tabata 
move riba e awa. 

^E ora ei Dios a bisa: "Mester tin klari- 
dat!"^'^ I a bin klaridat. "^Dios a mira ku e 
klaridat a keda bon. El a separa klaridat for di 
skuridat i a yama e klaridat 'dia' i e skuridat 
'nochf. 5 Nochi a sera, di dia a habri; e pro- 
m^ dia a pasa. 

^ E ora ei Dios a bisa: "Mester tin un kupel pa 
separ^ e awanan." ^I asina a sosode: Dios a 
traha e kupel ku a separa awa djabou for di 
awa djariba. ^Dios a yama e kupel 'shelu'. ^ 
Nochi a sera, di dia a habri; e di das dia a 
pasa. 

^ Awor Dios a bisa: "E awa.bou di shelu mes- 
ter bini huntu na un lug^, di moda ku un parti 
di tera ta bin keda seku." I asina a sosode. ^'^ E 
parti seku Dios a yama 'tera' i e awa ku a bini 
huntu El a yama laman'. Dios a mira ku tur 
kos a keda bon. ^ ^ E ora ei Dios a bisa: "Tera 
mester produsi yerba, mata ku ta duna simia i 
tur sorto di palu ku ta duna fruta ku simia 
aden." I asina a sosod^. ^^Xera a produsi yer- 
ba, tur sorto di inata ku ta duna simia i tur 
sorto di palu ku. ta duna fruta ku simia aden. 
Dios a mira ku tur kos a keda bon. ^^ Nochi a 
sera, di dia a habri; e di tres dia a pasa. 
^^•^^E ora ei Dios a bisa: "Mester tin dife- 
rente lus na shelu pa ilumina tera, pa separa 
dia for di anochi i tambe pa indika dia, ana 
i fecha spesial." I asina a sosode. ^^Dios a 
traha dos lus grandi, pa esun di mas grandi 
goberna den dia i esun di mas chlkitu gober- 
na anochi. Tambe El; a traha streanan. 
^7 Dios a pone e lusnan den kupel di shelu 
pa duna tera klaridat, ^^ pa nan goberna tera 
den dia i anochi i separa klaridat for di 
skuridat. Dios a mira ku tur kos a keda bon. 
^^ Nochi a sera,. di dia a habri; e di kuater 
dia a pasa. 



20 E ora ei Dios a bisa: "Awa mester ta yen 
yen di bestia i mester tin para ta bula den 
laria." I asina a sosode. ^i Dios a krea e 
monsternan grandi di laman i tur otro bestia 
ku ta move den laman, tambe El a krea tur 
sorto di para. Dios a mira ku tur kos a keda 
bon. 22 1 ku e siguiente palabranan El a ben- 
dishona nan: "Rende, laga laman ta yen di 
bida i laga e paranan riba mundu bira hopi." 

23 Nochi a sera, di dia a habri; e di sinku dia 
a.pasa. 

24 Dios a bisa: "Tera mester produsi tur sorto. 
di bestia: bestia dj krio, bestia di mondi: i 
bestia ku ta lastra abou riba suela." I aSina a 
sosod^. 25 Dios a traha tur e bestianan aki i El 
a mira ku tur kos a keda bon. 

2'^E ora ei Dios a bisa: "Laga nos ban traha 
hende awor. E mester ta segun nos imagen i 
e mester parse nos.^ Lo e tin poder riba piska- 
nan den laman, riba paranan den laria, riba 
bestianan mansu i feros, i riba tur bestia ku ta 
lastra abou riba suela." 27 Dios a krea hende 
segun su imagen. Segun imagen di Dios El a 
kre'e: homber i muhe.^ 28]3iQs ^ bendishona 
nan/ bisando: "Yena mundu ku hopi desen- 
diente i domin'e, goberna piskanan den la- 
man, paranan den laria i tur bestia ku ta lastra 
abou riba suela." 29j)espues Dios a bisa: 
"Boso mag kome for di tur mata na mundu ku 
tin simia i for di tur palu ku tin fruta. ^^ Pero 
e paranan den laria, e bestianan ku ta lastra 
abou riba suela i e otro bestianan, - tur loke 
tin rosea -, ta hafia yerba i blachi di mata pa 
kome." 

I asina a sosode. ^^ Dios a mira ku tur loke El 
a traha a keda masha bon. Nochi a sera, di dia 
a habri; e di seis dia a pasa. 

2^ Asina shelu, tera i tur loke ta pertenese 
na nan a keda kla. 2Di shete dia Dios 
tabata kla ku su trabou; e dia ei El a sosega. ^ 
^ Dios a bendishon^ e di shete dia i a pro- 
klam'e un dia sagrado, pasobra riba e dia ei 
Dios a sosega di tur e trabou di su kreashon. ^ 
^ Esei ta e historia di shelu i di tera, ora Dios 
tabata krea nan. 



''Spiritu di Dios; otro posibel tradukshon: Rosea di Dios. 

^1:3 2Korintionan4:6 ''IM-S Huan 1:1-3 M:6-8 2 Pedro 3:5 ^1:26 1 Korintionan 11:7 
«1:27 Mateo 19:4; Marko 10:6 ^1:27-28 Genesis5:1-2 «2:2 tksodo 20:11; Hebreonan 4:4,10 
^2:2-3 ^ksodo 20:11 



GENESIS 2, 3 



Hdfl di Eden 

Tempu Senor Dios a traha shelu i tera ^ nin- 
gun mata ni yerba no a spreit ainda den kunu- 
ku, pasobra SENOR Dios no a laga awaseru kai 
pibamundu i no tabatin hende pa traha kunu- 
ku. ^ Sinembargo tabatin awa ta sali for di tera 
ku tabata muha henter e luga. ^ E ora ei Senor 
Dies a forma hende ^ for di tera. El a supla 
rosea den su nanishi i asina hende a hafia 
bida. Senor, 

^ Senor Dios a planta un hofi den region di 
Eden, na parti ost, i eiden El a pone e hende 
ku El a forma. ^ Senor Dios a laga tur sorto di 
palu bunita krese. Nan fruta tabata bunita pa 
mira 1 bon pa kome. Meimei di e hofi tabatin 
dos palu: e palu ku ta duna bida^ i e palu ku 
ta duna kondsementu di bon i malu. 
'0 Den Eden tambe tabatin origen di un riu ku 
tabata duna awa pa e hofi. Pafo di e hofi e riu 
a spies na kuater. ^ ^ Esun prome yama Pishon; 
e ta pasa ront di henter e region Hawila, ka- 
minda por hafia ord. ^^Oro di e luga ei ta 
puru. Tambe bo por hafia einan un gom di 
palu ku hol6 dushi, i e piedra presioso oneks. 
1^ E di dos riu yama Gliihon. E ta pasa ront di 
henter.e region di Etiopia. ^"^ E di tres riu yama 
Tigris. E ta pasa na parti ost di Asiria. Esun di 
kuater ta Eufrat. 

'5 Senor Dios a pone e hende den hofi di 
Eden pa e kuitiva i kuida e hofi. ^^ Senor Dios 
a. bisa e hende: "For di tur palu den hofi bo 
mag kome libremente, ^'^ pero di e palu ku ta 
duna konosementu di bon i malu si no. Paso- 
bra e dia ku bo kome for di dje, bo ta muri 
sigur."^ 

^^ Despues Senor Dios a bisa: "No ta bon pa 
e hende ta so. Mi ta bai traha un kompafiero 
kutayud'e i ku ta pas serka dje." ^^^ Senor 
Dios a forma di tera. tur bestia riba mundu i 
tur para den laria. El a hiba nan pa e hende, 
pa mira kon lo e yama nan. Ku e nomber ku 



e hende duna nan, nan ta keda. ^o Asina. e 
hende a duna tur bestia nomber, e bestianan 
di krio, e bestianan di mondi i e paranan den 
laria. Pero ningun di nan no a resulta di ta un 
kompafiero ku ta yud'e i ku ta pas serka dje. 
2^ E ora ei Senor Dios a laga e hende bai un 
sono profundd; mientrasku e tabata na soiio, 
Dios a saka un di su repchinan i El a pone 
karni na e luga.^^^ qj g r.epchi-SENOR a forma 
un muh^^ i ahib'e pa e hende. ^3 E hende a 
bisa: "Awor si, esaki si ta karni di mi karni i 
wesu di mi wesu. Lo e yama muhe, pasobra 
for di homber asak'e." 

24 P'esei un homber lo laga su tata i su mama 
pa uni ku su kas^ i nan dos lo ta un. ^ 

25 Nan tur dos, e homber i e muhe, tabata 
sunu, pero nan no tabata sinti b^rgwensa. 

Adam i Eva ta desobedese Dios 

3^ Di tur e bestianan di mondi ku SENOR 
■Dios a traha, kolebra-^ tabata esun di 
mas sabi. El a puntra e muh^: "Ta berde ku 
Dios a bisa boso: No kom€ fruta for di ningun 
palu den e hofi?" 2-3 g muhe a kontesti: 
"Dios a bisa nos ku nos por kome fruta for di 
tur palu den. e hofi, ku eksepshon di esun 
para meimei di e h6fi. El a bisa ku. ni mishi 
nos no mag mishi ku e palu ei; sino nos ta 
muri." "^ Pero e kotebra a kontest^ e muh^: 
"No tin kuenta di boso ta muri. ^ Al kontra- 
rio... Dios sa ku dia boso kome fordi e palu 
ei boso wowo ta habri. E ora eiboso lo ta 
meskos ku Dios, pasobra. boso lo sa kiko ta 
bon i kiko ta malu."J^E muhe a ripara kon 
bunita e palu tabata i ku su fruta lo a baha 
bon. El a hafia gana di kom'e pa asina e hafia 
sabiduria. El a kohe un fruta i a kom'6. Ei a 
duna su kasa ku tabata huntu kune i esei 
tambe a kome.^ ^ ]\;^esora nan wowo a habri 
i nan tur dos a ripara ku nan tabata sunu. 
P'esei nan a pega btachi di figu na otro i a 
tapa nan kurpa. 



^ E teksto hebreo ta uza aki e palabra adam ku nan a tradusf konrio hende. Esaki ta relashona ku e 

palabra adam^, ku ta nifika tera. Pero Adam tambe ta e nomber propio di e prdm6 hdmber I asma a 

tradusie den 4:1 i siguiente. 

^Na hebreo e palabra muhe ta e forma femenino di e palabra hdmber. 

^2:9 Revelashon 2:7; 22:2,14 '='2:17 Romanonan 6:23 ^ 2:24 Mateo 19:5; Marko 1 0:7-8; 

1 Korintionan 6:16; Efesionan 5:31 ^ 3:1 Revelashon 12:9; 20:2 ^3:1-6 Romanonan 5:12 



GENESIS 3, 4 



s Atardi ora a bira fresku e homber i su kasa a 
tende Senor Dios ta kana den hofi i nan a bai 
skonde p'E meimei di e palunan. ^ Pero SENOR 
Dios a yama e homber i a puntr'e: "Unda bo 
ta?" ^0 E h6mber a kontest'E: "Ora mi a tende 
Bo kana den h6fi mi a hana miedu, pasobra mi 
ta sunii. P'esei mi a bai skonde." ^^ "Ken a 
bisa bo ku bo ta sunu?" Dios a puntr'^. "Kome 
bo a kome for di e palu ku Mi a prohibi bo di 
kome for di dje?" ^^ E homber a kontesta: "E 
muh^ ei ku Bo a duna mi pa ta mi kompa- 
fiero a ofrese mi fruta di e palu i mi a 
kome." 12 E ora ei SENOR Dios a puntra e 
muhe: "Ta kiko e kos ku bo a hasi ei?" E 
muhe a kontest^: "E kolebra a gaha mi,^ 
p'esei mi a kome e fruta." 
^^ Riba esei SENOR Dios a bisa e kolebra: "Paso- 
bra bo a hasi e kos ei lo bo ta maldishona den 
tur bestia, den esnan di krio i den esnan di 
mondi. Riba bo barika lo bo lastra i lo bo kome 
tera henter bo bida largu. ^^ Lo mi trese enemis- 
tat entre abo i e muhe, entre bo desendensia i 
esun di dje.^ Desendensia di e muhe lo machi- 
ka bo kabes i abo lo morde su hilchi di pia." 
1^ E muh^ El a bisa: "Lo Mi hasi bo embaraso 
masha pisa i ku dolo lo bo trese. bo yunan na 
mundu. Lo bo desel bo kasa, pero e lo manda 
riba bo." 



^^ E homber El a bisa: "Pasobra bo a tende di 
bo kasa 1 bo a kome for di e palu ku Mi a 
prohibi bo di kome for di dje, tera lo ta maldi- 
shona pa bo motibu. Henter bo bida largu lo 
bo mester traha duru pa e tera duna bo di 
kome. 1^ Tera lo duna bo matanan di sumpifia 
i yerba shimaron^ i lo bo kome loke kunuku 
produsi. 1^ Ku sodo di bo frenta lo bo gana bo 
pan di kada dia, te dia bo bolbe bira tera; 
pasobra ta di dje Mi a forma bo. Tera bo ta i 
tera lo bo bolbe bira." 

20 E homber a yama su kasl Eva,^ pasobra el 
a bira mama di tur bida humano. ^i SENOR 
Dios a traha pafia di kueru di bestia pa e 
hbmber i su kasa i El a bisti nan e paiia. 
22 Despues El a bisa: "Wak, hende a bira ma- 
nera un di Nos, pasobra hende sa kiko ta bon 
i kiko ta malu. Awor mester soru pa e no rek 
su man piki fruta for di e palu ku ta duna 
bida,/ pasobra si e kome esei, lo e biba pa 
semper." 23 p'esei SENOR Dios a mand'e bai 
for di e hofi di Eden pa e bai kultiva e tera, e 
mesun tera ku Dios a uza pa form'e. 24 Des- 
pues ku El a saka hende for di e hofi di Eden 
El a pone algun kerubin na parti ost di e hofi 
i tambe un sabla di kandela ku tabata zuai den 
tur direkshon. Asina ningun hende no por a 
yega na e palu ku ta duna bida. 



^ Na hebreo e nbmber Eva ta zona paresido na e palabra bida loke ta tradusi aki ku bida humano. 
' Na hebreo e nomber Kain i e verbo liana ta zona paresido. 

^3:13 2Korintionan 11:3; 1 Timoteo2:14 ^3:15 Revelashon 12:17 ® 3:17-18 Romanonan 8:20; 
Hebreonan6:8 ^3:22 Revelashon 22:14 



Beibel, Papiamentu, 1996, 6.5M 

Teksto © Sosiedat Antiano di Beibel 1996 

Mapa © United Bible Societies 1 996 

Ilustrashon Horace Knowles © The British and Foreign Bible Society, 

London, England, 1954, 1967, 1972 





Katalok 


ISBN 


Kaft 


Beibel 


PA060 


99904-63-53-0 


moli 


Beibel 


PA062 


99904-63-54-9 


vinil 


Beibel 


PA063 


99904-63-55-7 


duru 


Beibel 


PA065 


99904-63-56-5 


imitashon di kueru 


Beibel 


PA065Z 


99904-63-57-3 


imitashon di kueru 


Beibel 


FA065ZTI 


99904-63-58-1 


imitashon di kueru 


Beibel 


PA067 


99904-63-59-X 


kueru 


Impimi 


na Korea 







